ইমাম মালিক, আহমেদ শাফেই (রহ.) অধিকাংশ সত্যপন্থী বিশেষজ্ঞের মতে, ঈমানের পরিপূর্ণ সংজ্ঞা হলো- আল্লাহ ও রাসুলের আদেশ ও আদর্শকে অন্তরে বিশ্বাস করা, মুখে স্বীকার করা, কর্মে বাস্তবায়ন করা। আসলে ঈমান হচ্ছে জানা ও মানার সমন্বয়। ঈমান যুক্তিতর্ক বা বৈজ্ঞানিক ব্যাখ্যা-বিশ্লেষণে প্রমাণ করার বিষয় নয়। ইমানের পরিপূর্ণতা নির্ভর করে ইলম, আমল, আল্লাহ ও রসূলের কথাকে সরল অন্তকরণে মানার ওপরে। ইমানের পথই সিরাতে মুস্তাকিম বা সরল পথ। (সুরা হুদ) রসূল (স.) বলেছেন, সেই ব্যক্তি ঈমানের পরিপূর্ণ স্বাদ বা তৃপ্তি পেয়েছে যে  আল্লাহকে প্রতিপালক, ইসলামকে ধর্ম এবং মুহাম্মদকে (স.) রসূলরূপে লাভ করে সন্তুষ্ট। (মুসলিম শরিফ)